
Zainteresirana in strokovna javnost
Številka: 0070-67/2016/19  (20-09)


Ljubljana, 11. januar 2017
Zadeva: Pravilnik o vrednotenju listin programa Evropskih šol – EVA 2016-3330- 0051
              – delovno gradivo za javno obravnavo
Ministrstvo je pripravilo delovno gradivo Pravilnika o vrednotenju listin programa Evropskih
šol in ga pošilja v javno obravnavo. 

Ta povsem nov pravilnik ureja vrednotenje listin programa Evropskih šol, ustanovljenih v skladu s Konvencijo o Statutu Evropskih šol (Uradni list RS, št. 41/04), za namen vključevanja v osnovnošolsko izobraževanje, vpisa oziroma vključevanja v srednješolsko izobraževanje in vpisa v višje strokovno izobraževanje oziroma visokošolsko izobraževanje.

V skladu s 5. členom Konvencije o Statutu Evropskih šol so države članice dolžne obravnavati listine evropskih šol kot enakovredne nacionalnim listinam o izobraževanju in urediti pogoje za vključevanje učencev in dijakov iz evropskih šol v nacionalni izobraževalni sistem. Za izpolnitev navedene obveznosti se je Ministrstvo za izobraževanje, znanost in šport odločilo s pravilnikom urediti celovito tematiko vključevanja učencev in dijakov iz evropskih šol v slovenski izobraževalni sistem. 

Podrobnejša obrazložitev pravilnika je v gradivu na koncu besedila pravilnika (od 7. – 14. strani).

Delovno gradivo je pripravila delovna skupina, ki jo je imenovala ministrica za izobraževanje, znanost in šport in v kateri so sodelovali predstavniki ministrstva, Zavoda Republike Slovenije za šolstvo, Državnega izpitnega centra, Univerze v Ljubljani in Univerze v Mariboru. 

Pozivamo strokovno in zainteresirano javnost, da nam pošlje pripombe, predloge in mnenje o zadevnem gradivu na e-naslov gp.mizs@gov.si do 11. februarja 2017, s sklicem na zadevo št. 0070-67/2017.

S spoštovanjem.

Pripravili:

Tatjana Jurkovič
dr. Andreja Barle Lakota
Neda Marunica
     državna sekretarka

